# Il-Ġurnal Uffiċjali C 432A/26 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 432A |
| | |
| Edizzjoni bil-Malti | Informazzjoni u Avviżi | Volum 6426 ta' Ottubru 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 432A

Edizzjoni bil-Malti

Informazzjoni u Avviżi

Volum 6426 ta' Ottubru 2021

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2021/C 432 A/01 | Id-Direttorat Ġenerali għar-Riċerka u l-Innovazzjoni — Pubblikazzjoni ta’ post vakanti għall-kariga ta’ Konsulent Prinċipali — President tal-Bord tal-Kunsill Ewropew tal-Innovazzjoni (Aġent Temporanju — Grad AD 14) — COM/2021/10408 | 1 |

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2021/C 432 A/01

Id-Direttorat Ġenerali għar-Riċerka u l-Innovazzjoni — Pubblikazzjoni ta’ post vakanti għall-kariga ta’ Konsulent Prinċipali — President tal-Bord tal-Kunsill Ewropew tal-Innovazzjoni (Aġent Temporanju — Grad AD 14) — COM/2021/10408

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 26.10.2021 | MT | Il-Ġurnal Uffiċjali tal-Unjoni Ewropea | CA 432/1 |
| --- | --- | --- | --- |

26.10.2021

MT

Il-Ġurnal Uffiċjali tal-Unjoni Ewropea

CA 432/1

---

Id-Direttorat Ġenerali għar-Riċerka u l-Innovazzjoni

Pubblikazzjoni ta’ post vakanti għall-kariga ta’ Konsulent Prinċipali — President tal-Bord tal-Kunsill Ewropew tal-Innovazzjoni

(Aġent Temporanju — Grad AD 14)

COM/2021/10408

(2021/C 432 A/01)

Min aħna

Id-Direttorat Ġenerali għar-Riċerka u l-Innovazzjoni (DĠ RTD) huwa responsabbli għall-iżvilupp u l-implimentazzjoni tal-politika Ewropea tar-Riċerka u l-Innovazzjoni bil-għan li jintlaħqu l-għanijiet tal-Ewropa 2030 u l-Unjoni tal-Innovazzjoni. Id-DĠ RTD jappoġġa r-riċerka u l-innovazzjoni permezz ta’ programmi qafas Ewropej, jikkoordina u jappoġġa programmi nazzjonali u reġjonali ta’ riċerka u innovazzjoni, jikkontribwixxi għall-ħolqien taż-Żona Ewropea tar-Riċerka u jappoġġa organizzazzjonijiet u riċerkaturi Ewropej fil-kooperazzjoni tagħhom fil-livell internazzjonali.

Il-Kunsill Ewropew tal-Innovazzjoni (EIC) dan l-aħħar ġie stabbilit taħt il-programm Orizzont Ewropa (2021-2027) b’baġit ta’ aktar minn EUR 10 biljun biex jidentifika, jippromwovi u jespandi t-teknoloġiji rivoluzzjonarji u l-innovazzjoni fixkiela. L-EIC jirrappreżenta element ġdid ewlieni tal-finanzjament tal-innovazzjoni tal-UE, u jibni fuq il-fażi pilota ta’ suċċess (2018-2020) li matulha ġew appoġġati aktar minn 6 000 negozju ġdid u SMEs u aktar minn 300 proġett ewlieni ta’ riċerka, ġie stabbilit Fond EIC iddedikat biex jimplimenta investimenti ta’ ekwità, u l-ewwel sett ta’ Maniġers tal-Programm tal-EIC ġew reklutati biex jipprovdu kompetenza speċifika għal qasam ta’ livell għoli f’oqsma strateġiċi tas-saħħa, il-medtech, l-enerġija u l-ambjent.

L-istrateġija ġenerali u l-implimentazzjoni tal-EIC huma ggwidati minn Bord ta’ Livell Għoli (il-“Bord tal-EIC”) bi sħubija ta’ personalitajiet indipendenti magħżula mill-ekosistema tal-innovazzjoni Ewropea, inklużi imprendituri, mexxejja korporattivi, investituri, esperti fl-amministrazzjoni pubblika u riċerkaturi. Il-Bord tal-EIC jagħti pariri lill-Kummissjoni dwar l-istrateġija ġenerali għall-EIC, il-programm ta’ ħidma għall-implimentazzjoni, l-identifikazzjoni ta’ portafolli strateġiċi ta’ proġetti, il-profil tal-Maniġers tal-Programm tal-EIC, u għadd ta’ kwistjonijiet oħra li jistgħu jinkludu rakkomandazzjonijiet dwar politika usa’ tal-innovazzjoni u ostakli regolatorji li jiffaċċjaw l-innovaturi. Il-membri indipendenti tal-Bord huma mistennija li jinħatru mill-Kummissjoni fix-xahrejn li ġejjin wara sejħa miftuħa għal espressjonijiet ta’ interess ippubblikata fis-27 ta’ Mejju 2021 (1).

X’qegħdin nipproponu

Skont id-dispożizzjonijiet leġiżlattivi, il-Bord tal-EIC għandu jkollu President li għandu jinħatar mill-Kummissjoni wara proċess trasparenti ta’ reklutaġġ. Il-President għandu jkun figura pubblika ta’ profil għoli marbuta mad-dinja tal-innovazzjoni, b’għarfien sod tar-Riċerka u l-Iżvilupp. Il-President għandu jinħatar għal mandat limitat ta’ erba’ snin, li jista’ jiġġedded darba.

Ir-rwol tal-President tal-Bord tal-EIC huwa li:

| — | Jippresjedi l-Bord tal-EIC, iħejji l-laqgħat tiegħu, jassenja kompiti lill-membri, u jistabbilixxi kif meħtieġ sottogruppi dedikati, b’mod partikolari biex jidentifika xejriet emerġenti tat-teknoloġija mill-portafoll tal-EIC; |
| --- | --- |

—

Jippresjedi l-Bord tal-EIC, iħejji l-laqgħat tiegħu, jassenja kompiti lill-membri, u jistabbilixxi kif meħtieġ sottogruppi dedikati, b’mod partikolari biex jidentifika xejriet emerġenti tat-teknoloġija mill-portafoll tal-EIC;

| — | Li jippromwovi l-EIC u jirrappreżenta l-EIC fid-dinja tal-innovazzjoni; |
| --- | --- |

—

Li jippromwovi l-EIC u jirrappreżenta l-EIC fid-dinja tal-innovazzjoni;

| — | Li jaġixxi bħala interlokutur mal-Kummissjoni u l-Istati Membri. |
| --- | --- |

—

Li jaġixxi bħala interlokutur mal-Kummissjoni u l-Istati Membri.

Il-President tal-Bord tal-EIC u l-Bord tal-EIC se jkunu appoġġati mill-“Kunsill Ewropew tal-Innovazzjoni u l-Aġenzija Eżekuttiva tal-SMEs” li hija responsabbli wkoll għall-implimentazzjoni tal-attivitajiet u l-finanzjament tal-EIC. Il-kariga ta’ President tal-Bord tal-EIC se tkun marbuta mad-Direttur Ġenerali għar-Riċerka u l-Innovazzjoni tal-Kummissjoni Ewropea. L-EIC huwa mistenni li jiżviluppa komplementarjetajiet effettivi mal-Kunsill Ewropew tar-Riċerka, l-Istitut Ewropew tal-Innovazzjoni u t-Teknoloġija, u l-programm InvestEU, kif ukoll mal-inizjattivi nazzjonali, reġjonali u tas-settur privat.

X’qegħdin infittxu (il-kriterji tas-selezzjoni)

Il-kandidat ideali għandu jkun professjonist dinamiku u li jispikka, u jenħtieġ li jissodisfa l-kriterji tas-selezzjoni li ġejjin:

(a)   Ħiliet fil-qasam tal-konsulenza

| — | Konnessjonijiet u networks eċċellenti fid-dinja tar-riċerka u l-innovazzjoni (R&I) (inklużi imprendituri, investituri, riċerkaturi, atturi u esperti tal-ekosistema R&I); |
| --- | --- |

—

Konnessjonijiet u networks eċċellenti fid-dinja tar-riċerka u l-innovazzjoni (R&I) (inklużi imprendituri, investituri, riċerkaturi, atturi u esperti tal-ekosistema R&I);

| — | Ħiliet ippruvati li jinfluwenzaw fl-ogħla livelli tal-politiki tar-riċerka, l-innovazzjoni u l-investiment; |
| --- | --- |

—

Ħiliet ippruvati li jinfluwenzaw fl-ogħla livelli tal-politiki tar-riċerka, l-innovazzjoni u l-investiment;

| — | Ħiliet eċċellenti ta’ komunikazzjoni orali u bil-miktub sabiex tiġi żgurata komunikazzjoni eċċellenti mal-partijiet ikkonċernati internazzjonali. |
| --- | --- |

—

Ħiliet eċċellenti ta’ komunikazzjoni orali u bil-miktub sabiex tiġi żgurata komunikazzjoni eċċellenti mal-partijiet ikkonċernati internazzjonali.

(b)   Ħiliet u esperjenza speċjalizzati

| — | Esperjenza professjonali solida u rikonoxxuta ħafna ta’ aktar minn 20 sena fil-qasam tal-innovazzjoni (inkluż dwar teknoloġiji rivoluzzjonarji, innovazzjonijiet fixkiela, negozji ġodda u negozji li qed jespandu, investiment b’impatt); |
| --- | --- |

—

Esperjenza professjonali solida u rikonoxxuta ħafna ta’ aktar minn 20 sena fil-qasam tal-innovazzjoni (inkluż dwar teknoloġiji rivoluzzjonarji, innovazzjonijiet fixkiela, negozji ġodda u negozji li qed jespandu, investiment b’impatt);

| — | Fehim qawwi tar-R&I, inklużi x-xejriet fit-teknoloġiji emerġenti, il-politiki pubbliċi li jappoġġaw ir-riċerka u l-innovazzjoni, u l-perspettivi tal-investituri u tal-industrija; |
| --- | --- |

—

Fehim qawwi tar-R&I, inklużi x-xejriet fit-teknoloġiji emerġenti, il-politiki pubbliċi li jappoġġaw ir-riċerka u l-innovazzjoni, u l-perspettivi tal-investituri u tal-industrija;

| — | Esperjenza ta’ diskors u preżentazzjoni f’konferenzi ta’ livell għoli, diskussjonijiet madwar mejda u avvenimenti ta’ politika. |
| --- | --- |

—

Esperjenza ta’ diskors u preżentazzjoni f’konferenzi ta’ livell għoli, diskussjonijiet madwar mejda u avvenimenti ta’ politika.

(c)   Kwalitajiet personali

| — | Kapaċità tat-teħid tad-deċiżjonijiet u l-ħiliet ta’ tmexxija; |
| --- | --- |

—

Kapaċità tat-teħid tad-deċiżjonijiet u l-ħiliet ta’ tmexxija;

| — | Ħiliet b’saħħithom ta’ ppjanar, organizzazzjoni u soluzzjoni tal-problemi; |
| --- | --- |

—

Ħiliet b’saħħithom ta’ ppjanar, organizzazzjoni u soluzzjoni tal-problemi;

| — | Sens qawwi ta’ responsabbiltà; |
| --- | --- |

—

Sens qawwi ta’ responsabbiltà;

| — | Sens eċċellenti ta’ diplomazija, diskrezzjoni u kunfidenzjalità. |
| --- | --- |

—

Sens eċċellenti ta’ diplomazija, diskrezzjoni u kunfidenzjalità.

Kundizzjonijiet essenzjali (ir-rekwiżiti tal-eliġibbiltà)

Il-kandidati se jiġu kkunsidrati biss għall-fażi tas-selezzjoni abbażi tar-rekwiżiti formali li ġejjin, li jridu jiġu ssodisfati sal-iskadenza għall-applikazzjonijiet:

| — | Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea. |
| --- | --- |

—

Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

| — | Grad jew diploma tal-università: il-kandidati jrid ikollhom:






  — | jew livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar; |
| --- | --- | --- |

—

Grad jew diploma tal-università: il-kandidati jrid ikollhom:

—

jew livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar;

| — | jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena (1) meta l-perjodu normali tal-edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt); |
| --- | --- |

—

jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena (1) meta l-perjodu normali tal-edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt);

| — | Esperjenza professjonali: il-kandidati jrid ikollhom mill-inqas 15-il sena esperjenza professjonali (2) wara l-gradwazzjoni f’livell li għalih jagħtu aċċess il-kwalifiki msemmija hawn fuq. Mill-inqas ħames (5) snin minn dik l-esperjenza professjonali jridu jkunu f’qasam relevanti għal din il-pożizzjoni. |
| --- | --- |

—

Esperjenza professjonali: il-kandidati jrid ikollhom mill-inqas 15-il sena esperjenza professjonali (2) wara l-gradwazzjoni f’livell li għalih jagħtu aċċess il-kwalifiki msemmija hawn fuq. Mill-inqas ħames (5) snin minn dik l-esperjenza professjonali jridu jkunu f’qasam relevanti għal din il-pożizzjoni.

| — | Esperjenza konsultattiva: mill-anqas ħames (5) snin mill-esperjenza professjonali post-universitarja jridu jkunu nkisbu f’funzjoni ta’ ġestjoni ta’ livell għoli (3). |
| --- | --- |

—

Esperjenza konsultattiva: mill-anqas ħames (5) snin mill-esperjenza professjonali post-universitarja jridu jkunu nkisbu f’funzjoni ta’ ġestjoni ta’ livell għoli (3).

| — | Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (4) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tas-selezzjoni se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista, jew parti minnha, issir f’din il-lingwa l-oħra. |
| --- | --- |

—

Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (4) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tas-selezzjoni se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista, jew parti minnha, issir f’din il-lingwa l-oħra.

| — | Età massima: il-kandidati jridu jkunu jistgħu jlestu l-mandat sħiħ ta’ erba’ snin qabel ma jilħqu l-età tal-irtirar, mill-mument tal-għeluq tal-applikazzjoni. Fil-każ tal-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kundizzjonijiet tal-Impjieg applikabbli għall-Aġenti l-oħra tal-Unjoni Ewropea (5)). |
| --- | --- |

—

Età massima: il-kandidati jridu jkunu jistgħu jlestu l-mandat sħiħ ta’ erba’ snin qabel ma jilħqu l-età tal-irtirar, mill-mument tal-għeluq tal-applikazzjoni. Fil-każ tal-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kundizzjonijiet tal-Impjieg applikabbli għall-Aġenti l-oħra tal-Unjoni Ewropea (5)).

Selezzjoni u ħatra

Il-Kummissjoni Ewropea se tagħżel u taħtar il-President tal-Bord tal-EIC skont il-proċeduri tas-selezzjoni u tar-reklutaġġ tagħha (ara: id-Dokument dwar il-Politika għall-Uffiċjali f’Karigi Għolja (6)).

Bħala parti minn din il-proċedura tas-selezzjoni, il-Kummissjoni Ewropea tistabbilixxi bord tal-preselezzjoni. Dan il-bord janalizza l-applikazzjonijiet kollha, jipproċedi bl-ewwel verifika tal-eliġibbiltà u jidentifika l-kandidati li jkollhom l-aħjar profil fid-dawl tal-kriterji tas-selezzjoni msemmija hawn fuq, u li jkunu jistgħu jiġu mistiedna għal intervista mal-bord tal-preselezzjoni.

B’segwitu ta’ dawn l-intervisti, il-bord tal-preselezzjoni jfassal il-konklużjonijiet tiegħu u jipproponi lista ta’ kandidati għal intervisti ulterjuri mal-Kumitat Konsultattiv dwar il-Ħatriet (Consultative Committee on Appointments, CCA) tal-Kummissjoni Ewropea. Is-CCA, filwaqt li jqis il-konklużjonijiet tal-bord tal-preselezzjoni, jiddeċiedi dwar il-kandidati li għandhom jiġu mistiedna għal intervista.

Il-kandidati li jkunu msejħa għal intervista mas-CCA jipparteċipaw għal ġurnata sħiħa f’ċentru ta’ evalwazzjoni tal-maniġment immexxi minn konsulenti tar-reklutaġġ esterni. Fuq il-bażi tar-riżultati tal-intervista u r-rapport taċ-ċentru ta’ valutazzjoni, is-CCA jistabbilixxi lista preliminari tal-kandidati li jikkunsidra xierqa biex jaqdu l-funzjoni.

Il-kandidati fuq il-lista preliminari tas-CCA jiġu intervistati mill-Membru tal-Kummissjoni responsabbli għar-riċerka u l-iżvilupp (7).

Wara dawn l-intervisti, il-Kummissjoni Ewropea tieħu d-deċiżjoni dwar il-ħatra.

Il-kandidat li jintgħażel irid iwettaq kull obbligu impost mil-liġi dwar is-servizz militari, jipproduċi r-referenzi adegwati dwar il-karattru tiegħu meħtieġa sabiex taċċerta l-idoneità tiegħu għat-twettiq ta’ dmirijietu u għandu jkun fiżikament f’saħħtu biex iwettaq dmirijietu.

Il-kandidat li jintgħażel jenħtieġ li jkollu, jew ikun f’pożizzjoni li jikseb ċertifikat validu ta’ approvazzjoni tas-sigurtà mingħand l-awtorità tas-sigurtà nazzjonali tiegħu. Approvazzjoni tas-sigurtà personali hija deċiżjoni amministrattiva wara proċess ta’ investigazzjoni tas-sigurtà mwettaq mill-awtorità nazzjonali kompetenti tas-sigurtà tal-individwu, skont il-liġijiet u r-regolamenti nazzjonali applikabbli tas-sigurtà, u li tiċċertifika li individwu jkun jista’ jingħata aċċess għal informazzjoni klassifikata sa livell speċifikat. (Kun af li jista’ jingħata bidu għall-proċedura meħtieġa biex tinkiseb approvazzjoni tas-sigurtà biss wara li ssir talba mill-impjegatur, u mhux mill-kandidat individwali).

Sakemm issir l-approvazzjoni tas-sigurtà tal-persunal mill-Istat Membru kkonċernat u titlesta l-proċedura ta’ approvazzjoni flimkien mal-briefing obbligatorju legalment mid-Direttorat tas-Sigurtà tal-Kummissjoni Ewropea, il-kandidat mhux se jkun jista’ jaċċessa l-Informazzjoni Klassifikata tal-UE (IKUE) fil-livell ta’ CONFIDENTIEL UE/EU CONFIDENTIAL jew ogħla minnu, u lanqas ma jkun jista’ jattendi laqgħat li fihom tali IKUE tkun qed tiġi diskussa.

Opportunitajiet indaqs

F’konformita mal-Artikolu 1d tar-Regolamenti tal-Persunal (8), il-Kummissjoni Ewropea qed taħdem favur l-objettiv strateġiku li tikseb l-ugwaljanza bejn il-ġeneri f’kull livell tal-maniġment sa tmiem il-mandat attwali tagħha u tapplika politika ta’ opportunitajiet indaqs li tinkoraġġixxi applikazzjonijiet li jistgħu jikkontribwixxu lejn aktar diversità, ugwaljanza bejn il-ġeneri u bilanċ ġeografiku ġenerali.

Kundizzjonijiet tal-impjieg

Is-salarji u l-kundizzjonijiet tal-impjieg huma stipulati fir-Regolamenti tal-Persunal (9).

Il-kandidat magħżul jiġi ingaġġat mill-Kummissjoni Ewropea bħala aġent temporanju fil-grad ta’ AD 14. Il-kandidat jiġi kklassifikat skont it-tul tal-esperjenza professjonali preċedenti tiegħu fil-pass 1 jew il-pass 2 f’dan il-grad.

Il-kandidat jiġi maħtur għal mandat inizjali ta’ erba’ (4) snin, li possibbilment jista’ jiġi estiż għal perjodu massimu ta’ erba’ (4) snin f’konformità mar-Regolament li jistabbilixxi l-Bord tal-Kunsill Ewropew tal-Innovazzjoni kif applikabbli fi żmien il-ħatra.

Jenħtieġ li l-applikanti jieħdu nota tar-rekwiżit skont ir-Regolamenti tal-Persunal għall-persunal ġdid kollu li jrid itemm b’suċċess perjodu ta’ prova ta’ disa’ xhur.

Il-post tal-impjieg huwa Brussell, il-Belġju, fejn hu bbażat il-Bord tal-EIC.

Il-post huwa disponibbli mis-16 ta’ Ottubru 2021.

Indipendenza u d-dikjarazzjoni tal-interessi

Qabel jibda jaqdi dmirijietu, il-President tal-Bord tal-EIC jintalab jagħmel dikjarazzjoni ta’ impenn biex jaġixxi b’mod indipendenti fl-interess pubbliku u jiddikjara kull interess, li jista’ jitqies bħala li jippreġudika l-indipendenza tiegħu.

Proċedura tal-applikazzjoni

Qabel tissottometti l-applikazzjoni tiegħek, jenħtieġ li tivverifika b’attenzjoni jekk tissodisfax ir-rekwiżiti ta’ eliġibbiltà kollha (“Kundizzjonijiet essenzjali”), b’mod partikolari fir-rigward tat-tipi ta’ diplomi, l-esperjenza professjonali ta’ livell għoli kif ukoll il-kapaċità lingwistika meħtieġa. Jekk ma tissodisfax xi wieħed mir-rekwiżiti ta’ eliġibbiltà, dan ikun ifisser li se tiġi eskluż awtomatikament mill-proċedura tas-selezzjoni.

Jekk tkun trid tapplika, trid tirreġistra permezz tal-Internet fuq is-sit web li ġej u ssegwi l-istruzzjonijiet li jirrigwardaw id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Irid ikollok indirizz tal-posta elettronika validu. Dan se jintuża biex tiġi kkonfermata r-reġistrazzjoni tiegħek kif ukoll biex jibqa’ jsir kuntatt miegħek matul l-istadji differenti tal-proċedura. Għaldaqstant nitolbuk iżżomm lill-Kummissjoni Ewropea informata bi kwalunkwe bidla fl-indirizz tal-posta elettronika tiegħek.

Biex timla l-applikazzjoni tiegħek, trid ittella’ CV f’format PDF, preferibbilment fil-format tal-Europass CV (10), u timla ittra ta’ motivazzjoni online (massimu ta’ 8 000 karattru). Is-CV u l-ittra ta’ motivazzjoni tiegħek jistgħu jintbagħtu bi kwalunkwe lingwa uffiċjali tal-Unjoni Ewropea.

Ladarba tkun lestejt ir-reġistrazzjoni online tiegħek, se tirċievi ittra elettronika li tikkonferma li l-applikazzjoni tiegħek ġiet irreġistrata. Jekk ma tirċevix ittra elettronika ta’ konferma, l-applikazzjoni tiegħek ma tkunx ġiet irreġistrata!

Jekk jogħġbok innota li mhuwiex possibbli li ssegwi l-progress tal-applikazzjoni tiegħek online. Il-Kummissjoni Ewropea tikkuntattjak direttament rigward l-istatus tal-applikazzjoni tiegħek.

Jekk tkun teħtieġ iktar informazzjoni u/jew tiltaqa’ ma’ problemi tekniċi jekk jogħġbok ibgħat ittra elettronika lil: HR-MANAGEMENT-ONLINE@ec.europa.eu

Data tal-għeluq

Id-data tal-għeluq għar-reġistrazzjoni hija s-26 ta’ Novembru 2021, 12.00 nofsinhar ħin ta’ Brussell, u wara din id-data ma jkunx iktar possibbli li tirreġistra.

Hija r-responsabbiltà tiegħek li timla r-reġistrazzjoni online fil-ħin. Nagħtuk parir li ma tħallix għall-aħħar jiem biex tapplika, minħabba li traffiku tal-Internet qawwi jew xi problema fil-konnessjoni tal-Internet tiegħek jistgħu jwasslu biex ir-reġistrazzjoni online tintemm qabel ma tkun lestejtha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, ma tkunx tista’ ddaħħal iktar data. Ir-reġistrazzjonijiet li jaslu tard ma jiġux aċċettati.

Informazzjoni importanti għall-kandidati

Il-kandidati huma mfakkra li l-ħidma tad-diversi kumitati tas-selezzjoni hija kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali tagħhom u dan lanqas ma jista’ jsir f’isimhom minn xi ħaddieħor. Kull mistoqsija għandha tiġi indirizzata lis-segretarjat tal-bordijiet rilevanti.

Protezzjoni ta’ data personali

Il-Kummissjoni se tiżgura li d-data personali tal-kandidati tiġi pproċessata kif jeżiġi r-Regolament (UE) 2018/1725 tal-Parlament Ewropew u tal-Kunsill (11). Dan japplika b’mod partikolari għall-kunfidenzjalità u għas-sigurtà ta’ tali data.

---

(1)  https://eic.ec.europa.eu/call-applications-selection-members-eic-board_en

(2)  L-esperjenza professjonali titqies biss jekk tkun tirrappreżenta relazzjoni ta’ ħidma konkreta li tkun definita bħala ħidma reali u ġenwina, bi ħlas u bħala impjegat (kull tip ta’ kuntratt) jew fornitur ta’ servizz. L-attivitajiet professjonali li jkunu saru fuq bażi part-time għandhom jiġu kkalkulati pro rata, abbażi tal-perċentwal iċċertifikat ta’ sigħat full-time li jkunu nħadmu. Il-leave tal-maternità/parentali/għall-adozzjoni jitqies jekk ikun fil-qafas ta’ kuntratt ta’ xogħol. Id-dottorati (PhD) huma assimilati mal-esperjenza professjonali, anki meta mhux bi ħlas, iżda għal perjodu ta’ mhux aktar minn tliet snin, dment li d-dottorat ikun tlesta b’suċċess. Perjodu partikolari jista’ jingħadd darba biss.

(3)  Fil-curriculum vitae tagħhom, il-kandidati għandhom jindikaw b’mod ċar x’tip ta’ esperjenza konsultattiva nkisbet għas-snin kollha: (1) it-titlu u r-rwol tal-pożizzjonijiet okkupati; (2) in-numru ta’ persunal taħt ir-responsabbiltà tagħhom f’dawn il-pożizzjonijiet; (3) id-daqs tal-baġits ġestiti; (4) in-numru ta’ livelli ġerarkiċi superjuri u inferjuri; kif ukoll (5) l-għadd ta’ kollegi fl-istess livell.

(4)  http://eur-lex.europa.eu/legal-content/MT/TXT/PDF/?uri=CELEX:01958R0001-20130701&qid=1408533709461&from=MT

(5)  https://eur-lex.europa.eu/legal-content/MT/TXT/?uri=CELEX%3A01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(7)  Sakemm il-Membru tal-Kummissjoni kkonċernat, b’konformità mad-Deċiżjoni tal-Kummissjoni tal-5 ta’ Diċembru 2007 (PV(2007) 1811 u t-30 ta’ Settembru 2020 (PV(2020) 2351), ma jkunx iddelega dan il-kompitu.

(8)  http://eur-lex.europa.eu/legal-content/MT/TXT/PDF/?uri=CELEX:01962R0031-20140701&from=MT

(9)  http://eur-lex.europa.eu/legal-content/MT/TXT/PDF/?uri=CELEX:01962R0031-20140701&from=MT

(10)  Tista’ ssib informazzjoni dwar kif toħloq is-CV tal-Europass tiegħek online fuq: https://europa.eu/europass/mt/create-europass-cv

(11)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---